MP3+og+iPod

Tidligere var det Walkman og Discman som gjorde det mulig å bære med seg musikken sin hvor enn man gikk, men så kom MP3-spilleren. Den ble i utgangspunktet utviklet på midten av 1980- tallet, men kom i bruk på begynnelsen av 1990-tallet. I motsetning til Walkman og Discman har MP3-spilleren gjort det enkelt å få tak i musikk blant annet via internett, som blir kalt fildeling av musikk. Dette har bidratt til en nedgang av platesalget, men har gjort tilgangen på musikk enorm for oss mennesker. Det finnes mange typer MP3-spillere i alle størrelser, farger og former, men i dag har Apples iPod blitt enda mer populær enn MP3-spilleren.
 * MP3 og iPod **

Den første iPod-en ble annonsert i 2001 og var da tilgjengelig med en kapasitet på 5 GB. Senere i 2002, ble iPod-en utviklet til både 10 og 20 GB. I dag består iPod-serien av fire forskjellige iPoder, alle med ulik kapasitet og i forskjellige størrelser. Men det finnes også en hel del andre iPod-modeller som for eksempel iPod touch, iPod photo med mer. iPod touch var inspirert og påvirket av Apples mobiltelefon, iPhone som begge har blitt kjempe populære. Man kan trygt si at iPoden har tatt av i dagens samfunn. Store deler av ungdommene i dagens samfunn har en av musikkspillerne fra iPod-serien, og de har utviklet seg til utallige modeller med enorm kapasitet.

Programmet iTunes brukes i hovedsak for å overføre musikk til iPod-en, der man også kan kjøpe musikk i iTunes Music Store. På denne måten overfører man sanger til iPodene som man har fått tak i lovlig, og ved kjøp av låter og album fra band og artister, bidrar man til at det fortsatt er en mulighet til å tjene penger på salg av musikk.